NaiveNeuron/SloPal huggingface dataset:
P. Frešo, poslanec: (2006-12-08):
Čo chce robiť, keď nechce splácať alebo investovať, a tým človekom je pán premiér Fico, ktorý už pri prvom príspevku opustil túto sálu v diskusii o rozpočte, odvtedy sa nevrátil, pardon, vrátil sa na to, aby neodpovedal na otázku pána poslanca Galbavého a aby, ako sám skonštatoval, nič nepovedal. Takže rád by som túto otázku jemu položil. Ďakujem. (Potlesk.)
Zmajkovičová, Renáta, podpredsedníčka NR SR (2013-02-05):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu. A ďalej nasleduje Správa o lesnom hospodárstve v Slovenskej republike za rok 2011 . Správa vlády má parlamentnú tlač 297, správa výboru má tlač 297a. Teraz poprosím ministra pôdohospodárstva a rozvoja vidieka Slovenskej republiky Ľubomíra Jahnátka, aby správu uviedol. Poprosím pána ministra, nachádza sa určite tu niekde v priestoroch. (Krátka pauza.) Vyhlasujem päťminútovú prestávku. (Päťminútová prestávka.) (Po päťminútovej prestávke.) Kolegyne, kolegovia, takže vítam pána ministra. A nech sa páči, pán minister, poprosím vás, aby ste správu uviedol. Máte slovo.
Figeľ, Ján, podpredseda NR SR (2012-06-27):
Ďakujem pekne. Nech sa páči, pani kolegyňa Horváthová.
Bugár, Béla, podpredseda NR SR (2017-05-10):
Ďalej v rozprave vystúpi pani poslankyňa Zemanová za klub SaS, nech sa páči.
P. Hrušovský, predseda NR SR: (2005-05-13):
Nech sa páči, pán poslanec Čaplovič.
B. Bugár, podpredseda NR SR: (2005-12-15):
S. Zubo, poslanec: Vážený pán predsedajúci, vážení páni ministri, vážené kolegyne, kolegovia, dovoľte mi, aby som v zmysle platných právnych predpisov interpeloval pána ministra vnútra Slovenskej republiky pána Vladimíra Palka s nasledujúcou interpeláciou. Vážený pán minister, v priestupkovom konaní dostávajú občania nominálne rovnaké peňažné tresty. To i napriek tomu, že je všeobecne známa nerovnosť vo výške finančných príjmov jednotlivých občanov a jednotlivých skupín občanov. Tým sa dostávame ku konštatovaniu, že rovný peňažný postih je nerovným trestom pre občanov s nerovným príjmom. Pre porozumenie a na potvrdenie uvedeného uvádzam jeden príklad. Pokuta za priestupok v cestnej premávke – napríklad prekročenie rýchlosti vo výške 2-tisíc  korún je pre občana, ktorý má priemerný mesačný príjem 6-tisíc korún, 25-násobne vyššia ako u občana, ktorý má príjem 250-tisíc mesačne. Táto skutočnosť podľa môjho názoru je v rozpore so zásadou rovnakého zaobchádzania a možno ho hodnotiť v zmysle zákona č. 365/2004 Z. z.  ako priamu diskrimináciu. V zákone, ak dovolíte, sa okrem iného hovorí. Priama diskriminácia je konanie alebo opomenutie, pri ktorom sa s osobou zaobchádza menej priaznivo, ako sa zaobchádzalo alebo by sa mohlo zaobchádzať s inou osobou v porovnateľnej situácii. Z uvedeného citátu je zrejmé, že v predmetnej veci ide o nerovné postihovanie občanov za rovnaké priestupky. Pre jedného občana ide o zanedbateľný výdavok 2-tisíc korún, no pre druhého 2-tisíc korún znamená takmer mesačné prostriedky na živobytie. Niektoré krajiny, napríklad škandinávske  krajiny, tento nezmysel odstránili v zákonoch tým, že postihujú občanov rovnako rovnakým priestupkom z ich príjmu za čin, ktorý spáchajú. To znamená, je to odstupňované podľa  výšky príjmu občana a na základe toho sa vypočíta výška priestupku. Vážený pán minister, vzhľadom na uvedené skutočnosti sa pýtam. Nepočítate a nepočíta vaše ministerstvo zaviesť obdobné alebo pripraví obdobné zákony a predpisy také, aké v súčasnosti   platia v škandinávskych krajinách, aby boli rovnako zaťažení pri priestupkovom konaní občania  rôznych sociálnych skupín? Ďakujem.
Fronc, Martin, poslanec NR SR (2014-02-11):
Ďakujem, pán podpredseda. Pôvodne som chcel vystúpiť v rozprave, ale keď som videl ten dlhý zoznam, koľko expertov na zahraničnú politiku sa zrodilo, tak som sa rozhodol nevystúpiť a stačí mi aj táto krátka faktická poznámka aj vzhľadom na to, že istým spôsobom pán Viskupič ma nepriamo vyzval. Áno, ja som o tom hovoril od čias ministra Kukana všetkým ministrom, že by malo čosi existovať ako zahraničná politická doktrína alebo základné princípy zahraničnej politiky, na ktorých by sa mala zjednotiť široká škála politickej elity na Slovensku, a že je to v prospech, majú to vyspelé krajiny, má to Veľká Británia napríklad, keď tu už bola spomínaná. A prečo je to dobré? No, uvediem príklad, v ktorom máme aj my prsty ako. Pri ratifikácii Lisabonskej zmluvy taká vážna vec sa stala predmetom vnútroštátneho politického zápasu. A ak sa politické elity zjednotili, bolo to jediný raz, a to v roku 2004 pri vstupe do Európskej únie, keď bolo treba zabezpečiť, aby referendum bolo platné a aby sa ho zúčastnilo viac ako 50 % oprávnených voličov. Takže keď vydržal rímsky senátor Cato starší celý svoj život v rímskom senáte hovoriť „Ceterum autem censeo“ („Ostatne tak sa domnievam, že Kartágo musí byť zničené“), tak ja zopakujem, znova budem opakovať, pokiaľ tu budem, že mali by sme sa pokúsiť, a bol by to dobrý krok ministra zahraničných vecí, o vytvorenie takéhoto dokumentu. Ďakujem.
Jurinová, Erika, podpredsedníčka NR SR (2012-12-06):
Pán poslanec Bublavý.
B. Bugár, podpredseda NR SR: (2002-03-14):
Vážené panie poslankyne, vážení páni poslanci, vzhľadom na to, že pán minister má ešte ďalší návrh, odporúčam, aby sme potom o týchto dvoch návrhoch hlasovali spoločne. Je všeobecný súhlas? (Súhlasná reakcia pléna.) Ďakujem pekne. Takže pristúpime k druhému čítaniu o vládnom návrhu zákona o povolaní lekárnika a o Slovenskej lekárnickej komore . Vládny návrh zákona ste dostali pred prvým čítaním ako tlač 1169 a spoločnú správu výborov schválenú gestorským výborom máte v tlači 1169a. Vládny návrh zákona odôvodní minister zdravotníctva Roman Kováč. Pán minister, nech sa páči. R. Kováč, minister zdravotníctva SR: Vážený pán predsedajúci, vážené panie poslankyne, vážení páni poslanci, vláda Slovenskej republiky predkladá na rokovanie pléna Národnej rady Slovenskej republiky návrh zákona o povolaní lekárnika a o Slovenskej lekárnickej komore. Je to druhý tzv. profesijný komorový zákon, ktorý dopĺňa celé spektrum personálnych zákonov, ktoré sa týkajú výkonu zdravotníckeho povolania. Cieľom návrhu zákona je najmä upraviť právo lekárnika slobodne vykonávať svoje povolanie na princípe odbornej samosprávy prostredníctvom zvolených orgánov v súlade so všeobecne záväznými právnymi predpismi a v súlade so záujmami pacientov a celej spoločnosti. Z tohto dôvodu je novým ťažiskovým prvkom návrhu zákona povinné členstvo lekárnika v Slovenskej lekárnickej komore. V navrhovanom zákone sa ďalej výkon povolania lekárnika viaže nielen na poskytovanie lekárenskej starostlivosti, ale aj na súlad s etickým kódexom lekárnika, ktorý je súčasťou tohto zákona. Jeho porušenie podlieha disciplinárnemu konaniu podľa tohto zákona. Farmaceutovi, ktorý zaobchádza s liekmi a zdravotníckymi pomôckami, vyplýva zo zákona povinnosť sústavne sa vzdelávať a zdokonaľovať vo svojom odbore. Slovenská lekárnická komora sa bude spolupodieľať s odbornými spoločnosťami na sústavnom vzdelávaní lekárnikov a organizovaní procesu vzdelávania. Návrh zákona vymedzuje aj disciplinárne opatrenia v prípade disciplinárneho previnenia a určuje rozsah kompetencií orgánov komory v disciplinárnom konaní. Vážený pán predsedajúci, úvodné slovo som skončil. Som pripravený odpovedať na prípadné pripomienky. Ďakujem.
P. Hrušovský, predseda NR SR: (2005-06-30):
(Hlasovanie.) 134 prítomných, 91 za, 7 proti, 36 sa zdržalo. Schválili sme bod 9 zo spoločnej správy. J. Bielik, poslanec: Ďalej budeme hlasovať o bode č. 7, k tomuto bodu gestorský výbor nezaujal stanovisko.
Beblavý, Miroslav, poslanec NR SR (2018-02-08):
Ďakujem pekne, pán predsedajúci, dovoľte mi prihlásiť sa do rozpravy s legislatívnotechnickou opravou a dovoľte mi to aj vysvetliť, o čo sa jedná. Tento pozmeňujúci, tento pozmeňujúci návrh má opraviť legislatívnotechnickú chybu, ktorá by zabraňovala verejným zamestnancom požívať v oblasti, ktorú tento zákon rieši, rovnaké práva ako zamestnancom súkromného sektora. O čo ide? Ako si všetci kolegovia, ktorí sa tomu venujú, pamätajú, keď páni kolegovia poslanci navrhli tento návrh, tak sme upozornili, že je diskriminačný voči verejným zamestnancom, pretože by príplatky riešil len vo vzťahu k súkromným zamestnancom. (Prerušenie vystúpenia predsedajúcim.)
Saloň, Marián, poslanec NR SR (2024-01-12):
Pán predsedajúci, pán kolega Dostál, kľudne to mohla pani Bittó Cigániková ľudsky spraviť cez pána predsedajúceho a my by sme jej radi boli vyhoveli. Neviem, o čo teraz išlo vlastne.
Danko, Andrej, podpredseda NR SR (2024-01-17):
Poslanec Bužo.
P. Hrušovský, predseda NR SR: (2003-12-04):
(Hlasovanie.) (Potlesk.) 133 prítomných, 49 za návrh, 56 proti, 28 sa zdržalo. Bod 63 zo spoločnej správy sme neschválili. Pán poslanec..
V. Veteška, podpredseda NR SR: (2005-03-18):
Najskôr prosím povereného overovateľa, aby oznámil výsledky tajného hlasovania o návrhu na opakovanú voľbu podpredsedu Najvyššieho kontrolného úradu. Nech sa páči. Ľ. Navrátilová, poslankyňa: Ďakujem za slovo. Vážené kolegyne, vážení kolegovia, dovoľte, aby som vás oboznámila so zápisnicou o tajnom hlasovaní o návrhu na voľbu podpredsedu Najvyššieho kontrolného úradu, ktoré sa konalo dnes 18. marca 2005. Na tajné hlasovanie o návrhu na voľbu podpredsedu Najvyššieho kontrolného úradu Slovenskej republiky bolo vydaných a poslanci si osobne prevzali 142 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Najvyššieho kontrolného úradu všetci poslanci odovzdali hlasovacie lístky. Zo 142 odovzdaných hlasovacích lístkov bolo 6 neplatných. Zo 136 platných hlasovacích lístkov overovatelia zistili, že pri voľbe Vladimíra Císara hlasovalo za 53 poslancov... Pardon, nemám tuná dobrú zápisnicu.
Svrček, Miloš, poslanec NR SR (2020-06-10):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Jurinová, Erika, podpredsedníčka NR SR (2013-04-16):
Na vaše vystúpenie registrujem tri faktické poznámky. Uzatváram možnosť prihlásiť sa. Nech sa páči, pán poslanec Blaha.
Grendel, Gábor, podpredseda NR SR (2022-11-08):
Prezentujme sa a hlasujme. Poprosím vás, kolegovia, aby ste sa utíšili, lebo fakt človek nepočuje vlastného slova. (Hlasovanie.) Prítomných 139 poslancov, za 134, proti 1, zdržali sa 3, nehlasoval 1. Konštatujem, že sme tento návrh schválili.
Zmajkovičová, Renáta, podpredsedníčka NR SR (2012-12-06):
O slovo v zmysle rokovacieho poriadku požiadal podpredseda vlády a minister financií. Nech sa páči.
Laurenčík, Milan, podpredseda NR SR (2021-07-02):
Toto bol posledný rečník prihlásený v písomnej časti rozpravy, preto sa pýtam, či sa teraz hlási niekto do rozpravy ústne. Končím možnosť prihlásiť sa. Do rozpravy sa prihlásil... Pán poslanec Krajčír, hlásite sa? (Reakcia z pléna.) Do rozpravy sa prihlásil pán poslanec Alojz Baránik, nech sa páči.
Grendel, Gábor, podpredseda NR SR (2021-11-05):
Pán poslanec Marcel Mihalik.
Brixi, Otto, poslanec NR SR (2015-03-17):
Ďakujem pekne. Kolegyne, kolegovia, ja rozumiem aj tomu, čo povedal Igor Hraško, dokonca aj tomu, čo povedal Miro Kadúc. Len ak chceme začať riešiť tento problém odmeňovania kohokoľvek na Slovensku, v prvom rade musíme nastaviť nejaké kvalitatívne kritérium. Mne tu tiež dnes na obed prídu chlapci, ktorí sú majstri sveta, majstri dokonca Európy vo vodnom lyžovaní, vo wakeboardingu, vo vodných lyžiach, a rovnako by som bol rád, aby, ako aj mnohí iní, ktorých vy poznáte, aby títo ľudia boli ocenení či spoločensky, či ekonomicky, či morálne z pohľadu štátu. Ale východiskom pre to, aby sa tak mohlo do budúcnosti stať, môže a musí byť len to, že začneme odmeňovať tých, ktorí boli z pohľadu svetového športu uznaní ako najlepší. To znamená, olympionici, paraolympionici, deaflympionici a majstri sveta. A primárne tí majstri sveta, ktorí tu boli pred rokom 1989, a tí, ktorých mzda a mesačná odmena za to, že boli majstri a boli úspešní, sa pohybovala radovo v stovkách eur, ak vôbec, lebo mnohí robili vôbec za to, že mali stabilnú prácu, za ktorú boli normálne odmenení ako ktorýkoľvek iný zamestnanec. Starajme sa najprv o to a napravme tú krivdu a tie krivdy, ktoré na úrovni sociálneho zabezpečenia týchto ľudí, ktorí už niečo dokázali, tento štát historicky zanedbal. Do budúcna vidím riešenie. Nesľubujem, že to bude v druhom čítaní, Igor. Áno, mám záujem o to, aby boli ocenení aj tí, ktorí ocenení byť majú. Ale riešenie je iba to, že sa urobí model ekonomicky a spoločensky úspešných športov, v ktorých naši reprezentanti dosiahli svoje úspechy, a ktorý sa bude priebežne aktualizovať a podľa ktorého sa potom bude raz za nejaké obdobie nastavovať sociálny systém a odmena aj u športov, ktoré nie sú mainstreamové. Ďakujem.
Blanár, Juraj, podpredseda NR SR (2022-06-21):
S faktickou poznámkou pán poslanec Lehotský.
Laurenčík, Milan, podpredseda NR SR (2022-02-25):
Poslanec Marek Kotleba, nech sa páči.
Tomáš, Erik, poslanec NR SR (2018-06-21):
Vážený pán predseda, kolegovia, kolegyne, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady z 28. mája 2018 navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pán predseda, otvorte všeobecnú rozpravu.
Sulík, Richard, predseda NR SR (2010-11-03):
Ďakujem. Pani poslankyňa Sabolová.
Číž, Miroslav, podpredseda NR SR (2015-11-10):
Pán poslanec Galko.
Drucker, Tomáš, minister zdravotníctva SR (2017-10-18):
Ďakujem pekne. Vážený pán predsedajúci, vážené panie poslankyne, vážení páni poslanci, cieľom predloženého návrhu je zmena systému pracovnej zdravotnej služby pri zachovaní čo najvyššej dosiahnutej miery ochrany zdravia zamestnancov pri práci v súlade s ustanoveniami rámcovej smernice Rady 89/391/EHS o zavádzaní opatrení na podporu zlepšenia bezpečnosti a ochrany zdravia pracovníkov pri práci. Povinnosť zamestnávateľov zabezpečiť pre svojich zamestnancov pracovnú zdravotnú službu trvalým zmluvným vzťahom sa nahrádza upresnením povinností zamestnávateľov zabezpečiť posúdenie zdravotného rizika zamestnancov z expozície faktorom práce a pracovného prostredia v spolupráci s pracovnou zdravotnou službou, pričom frekvencia posúdenia zdravotného rizika raz ročne bola ponechaná iba na pracoviskách, na ktorých zamestnanci vykonávajú rizikové práce kategórie tri a štyri. Na pracoviskách, na ktorých zamestnanci vykonávajú práce v kategórii dva, budú zamestnávatelia povinní zabezpečovať posúdenie zdravotného rizika pri práci vždy pri podstatnej zmene organizácie práce, najmenej však raz za osemnásť mesiacov. V kategórii jedna bude zdravotné riziko posudzované iba pri podstatnej zmene organizácie práce. Táto úprava predpokladá zníženie finančných nákladov pre zamestnávateľov. Modifikuje sa povinnosť zamestnávateľov viesť a uchovávať evidenciu zamestnancov podľa kategórie práce len na druhú, tretiu alebo štvrtú kategóriu, pričom sa návrhom zákona vymedzujú údaje tejto evidencie. Údaj z evidencie týkajúcej sa zamestnancov vykonávajúcich prácu zaradenú do druhej kategórie bude zamestnávateľ oznamovať elektronickou formou každoročne k 31. decembru príslušnému orgánu verejného zdravotníctva. Zároveň sa zrušuje vykonávanie činnosti pracovnej zdravotnej služby bezpečnostným technikom, autorizovaným bezpečnostným technikom alebo bezpečnostno-technickou službou, nakoľko uvedené pracovné pozície nie sú vzdelaním odborne spôsobilé na posudzovanie zdravotného rizika z expozície faktorom práce a pracovného prostredia. Vážený pán predsedajúci, vážené panie poslankyne a vážení páni poslanci, dovoľujem si vyjadriť presvedčenie, že aj tento návrh zákona podporíte. Ďakujem.
Grendel, Gábor, podpredseda NR SR (2021-11-05):
Pán poslanec Taraba.
J. Vaľová, poslankyňa: (2009-03-10):
Pán Gál, pani kolegyňa Sárközy povedala, že vám zatvárame ústa, nikto vám ich nezatvára, ale vy ste svojou faktickou mi povedali, že ja nemôžem ani zvýšiť hlas. Je to môj prejav a rétorika. Čiže vy nie že nám zatvárate ústa, ale vy nám ešte chcete diktovať, či môžeme zvyšovať alebo nemôžeme zvyšovať hlas, či máme dávať mäkčeň, bodku alebo čokoľvek. Čiže ja si myslím, že by ste sa mali ozaj nad sebou zamyslieť, pretože my vám nezatvárame ústa a vôbec vám nehovoríme o tom, aký máte mať prejav a rétoriku – na rozdiel od vás. Pán Štefanec, pozrime si nahrávku z estévečky. V jednej veci sa vám ospravedlňujem, že túto otázku vám položil redaktor STV 2, nie ja. A vy ste povedali, že nepoznáte fungovanie sociálnych podnikov, čiže pozrime si tú nahrávku, lebo zavádzanie vám ide. Pán Frešo, zabúdate stále rozprávať, že to, čo ideme teraz urobiť, pán poslanec, že ideme garantovať sporiteľovi, aby na účte nestrácal, aby na účte nestrácal – a to je hlavné posolstvo tohto zákona, aby tento človek na účte nestrácal, aby tam bol garančný fond. Pán Kužma, no treba si pozrieť veci, lebo zrejme neviete, o čom rozprávame. My rozprávame o školeniach za hodinu, treba si to pozrieť, ja tie tabuľky vám môžem ich doniesť, na rozdiel od vašich tvrdení nejakých papierov. Presne v ktorom projekte pani kolegyňa Radičová brala od 7- do 9-tisíc a brala ich takisto za hodinu, brala ich za školenie, tak ako v našich projektoch je 1 200 korún za hodinu. Kto má zodpovednosť za sociálne podniky? Pán Pado, príďte na poslanecký prieskum, pozrite si zmluvu, zodpovednosť majú 100-percentnú za celý objem peňazí manažéri, ktorí za to budú zodpovedať, a ak budú neoprávnené náklady, sú povinní ich vrátiť. Ale veď ste boli minister, veď viete usmernenia Európskej únie, viete ako to funguje a viete, že sú veci, ktoré musíme zákonne dodržiavať. Takže neviem, od vás by som nečakala takúto neznalosť zákona, ale beriem to. (Reakcia z pléna.) A ja si myslím, že... (Prerušenie vystúpenia časomierou.)
Jurinová, Erika, podpredsedníčka NR SR (2015-05-26):
S reakciou pán poslanec Hudacký.
Ľ. Mušková, poslankyňa: (2003-09-24):
Ďakujem veľmi pekne za porozumenie.
Figeľ, Ján, podpredseda NR SR (2013-01-29):
Ďakujem pekne za vystúpenie. Ďalším podľa poradia je Martin Poliačik, neprítomný. Nasleduje Július Brocka, prítomný, chce vystúpiť. Nech sa páči.
Žiga, Peter, podpredseda NR SR (2023-11-16):
Ďakujem, pán poslanec Dostál. Pán minister, chcete odpovedať? (Reakcia ministra: „Áno." ) Nech sa páči.
P. Hrušovský, predseda NR SR: (2004-12-02):
Ešte vás poprosím, aby ste odpovedali na otázku pána poslanca Madeja, ktorý sa pýta pána ministra školstva Fronca: „Na etickú výchovu v piatom ročníku bola vydaná učebnica, za ktorú musia platiť 59 Sk. Pre náboženstvo bola vydaná učebnica, za ktorú žiaci nič neplatia! Prečo nepodporujete etickú výchovu a nútite, hoci nepriamo, absolvovať náboženstvo?“ Nech sa páči, pán minister.
Šeliga, Juraj, podpredseda NR SR (2020-07-23):
Vás nepočuť.
P. Paška, predseda NR SR: (2006-12-12):
Pani poslankyňa Žitňanská, s faktickou poznámkou sa hlásite? Poprosím, dajte pani poslankyni 2 minúty. Nech sa páči
Jurinová, Erika, podpredsedníčka NR SR (2013-09-03):
Ďakujem, pán minister. Chcete sa, pán spravodajca, aj vy vyjadriť? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 610. Návrh na jeho pridelenie na prerokovanie výborom je v rozhodnutí č. 586. Nech sa páči, pán podpredseda vlády, uveďte návrh.
Brocka, Július, poslanec NR SR (2013-05-14):
Ja sa teraz priznám, že mám problém, pretože po prvom prečítaní som si myslel, že to je užitočný návrh zákona a že nemusí byť opozícia a priori proti, keď je to vládny návrh zákona. Ale po tejto tak dôkladnej analýze zákona, ktorú teraz sme si mohli vypočuť od môjho kolegu Alojza Přidala, tak si myslím, že alebo by mal minister okamžite reagovať na ten návrh zákona, alebo by ho mal stiahnuť. Pán minister, to je na uterák.
Pellegrini, Peter, predseda NR SR (2014-12-10):
Pán poslanec Poliačik.
Novotný, Viliam, poslanec NR SR (2011-07-07):
Ďakujem pekne za slovo. Vážený pán poslanec, chcem vám poďakovať za vaše vystúpenie, aj za, myslím, veľmi racionálne, pokojné zhodnotenie jednotlivých ustanovení zákona o rozsahu. Som o tom presvedčený, že v podobnom tóne by sme mali o tomto zákone diskutovať aj na výbore pre zdravotníctvo, ktorého ste členom, a verím, že sa nám podarí možno aj niektoré ustanovenia, ktoré sú ešte sporné, upraviť dobrými pozmeňujúcimi návrhmi tak, aby zákon naozaj slúžil tomu, na čo slúžiť má, aby boli lieky lacnejšie, aby sme z verejných zdrojov platili za tieto lieky menej, aby pacienti menej doplácali za lieky v lekárni a aby boli, napriek tomu alebo aj vďaka tomu, liečení najkvalitnejšími molekulami, ktoré sú momentálne dostupné. Myslím, že veľmi dobre ste v úvodnej časti popísali aj reálny problém slovenského zdravotníctva. Veľa hovoríme o tom, že potrebujeme viacej peňazí do zdravotníctva. Ja ako lekár hovorím áno, potrebujeme viacej peňazí do zdravotníctva. A mnohokrát to nie je ani o absolútnom objeme týchto peňazí, ako o efektivite využitia týchto zdrojov. A treba povedať, a toto číslo ste nespomenuli, tak ho spomeniem ja, že efektivita využitia zdrojov v slovenskom zdravotníctve je len niečo nad 50 percent. To znamená, že z každého eura, ktoré dáme do slovenského zdravotníctva naozaj na zlepšovanie zdravotného stavu pacientov, využijeme možno 50, možno 55 centov, 45 centov sa nám niekde stráca. Napríklad aj v neprimerane vysokých ziskoch farmaceutických firiem alebo lekární. A preto sú tieto zákony podľa mňa veľmi dobrým krokom smerom k tomu, aby sme efektívnejšie využili tieto zdroje vo verejnom zdravotnom poistení.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o návrhu zákona ako celku. (Hlasovanie.) Prítomných 126, za 87, proti 12, zdržalo sa 27, hlasovali všetci. Konštatujem, že sme schválili vládny návrh novely zákona č. 461/2003 Z. z. o sociálnom poistení. Opäť prosím pána poslanca Petra Cmoreja, aby uvádzal hlasovanie o bode 83 programu, je to druhé čítanie o vládnom návrhu zákona o celoeurópskom osobnom dôchodkovom produkte (tlač 837). Nech sa páči, pán poslanec. (Hlasovanie o vládnom návrhu zákona o celoeurópskom osobnom dôchodkovom produkte a o zmene a doplnení niektorých zákonov , tlač 837.)
Blaha, Ľuboš, podpredseda NR SR (2024-06-19):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Pán poslanec Michal Sabo. Nech sa páči, máte slovo. Aha, tak zle, tak potom toto je písomná, hej? Takže prepáčte, toto je ešte písomná, takže pán poslanec Sabo ešte sa prihlásil do písomnej rozpravy. Nemal som tú informáciu, ale nevidím ho tu. Je tu? Nie je. Takže prichádza o príležitosť vystúpiť a teraz prejdeme aj k tej ústnej. Takže ešte raz sa pýtam, či do ústnej sa niekto hlási, alebo nie. Nie je tomu tak. Takže vyhlasujem všeobecnú rozpravu za skončenú. Navrhovateľ ani spravodajca pravdepodobne nebudú mať vyjadrenia k neexistujúcej rozprave, takže prerušujem rokovanie o tomto bode programu. A v rokovaní pokračujeme v prerušenej rozprave v prvom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike, tlač 364. Poprosil by som podpredsedu vlády Richarda Rašiho, aby, pána ministra, pardon, Richarda Rašiho, aby zaujal miesto určené pre navrhovateľov, ako aj spravodajcu z výboru pre obranu a bezpečnosť, aby takisto zaujal miesto pre spravodajcov. Včera neukončil svoje vystúpenie do rozpravy písomne prihlásený poslanec Jaroslav Spišiak, takže za klub Progresívne Slovensko. Takže, pán poslanec Spišiak, máte slovo, môžte pokračovať. (Pokračovanie rokovania v prvom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike , tlač 364.)
Laššáková, Jana, poslankyňa NR SR (2016-05-19):
Ďakujem pekne za slovo. Vážený pán predsedajúci, kolegyne, kolegovia, dovoľte mi, aby som ako poverená spravodajkyňa predniesla spravodajskú informáciu k tlači 112, návrhu na voľbu kandidátov na členov disciplinárnych senátov. Súdna rada volí na obdobie troch rokov členov disciplinárnych senátov z kandidátov navrhnutých sudcovskými radami, ministrom spravodlivosti a Národnou radou. Všetky tieto subjekty predkladajú dvojnásobný počet kandidátov na členov disciplinárnych senátov. Národnej rade bola doručená žiadosť Súdnej rady, na základe ktorej má Národná rada navrhnúť Súdnej rade štyroch kandidátov na členov disciplinárnych senátov, a to štyroch sudcov. Dôvodom je uplynutie funkčného obdobia dvom členom disciplinárneho senátu – sudcom. Za člena disciplinárneho senátu môže byť podľa § 119b zákona o sudcoch a prísediacich zvolený sudca, ktorý vo funkcii sudcu pôsobí najmenej päť rokov, proti ktorému sa nevedie disciplinárne konanie alebo trestné stíhanie, ktorému nebolo uložené disciplinárne opatrenie a ktorý nie je členom Súdnej rady, predsedom súdu alebo podpredsedom súdu. Sudca môže byť zvolený za predsedu a člena disciplinárneho senátu najviac dve po sebe nasledujúce funkčné obdobia. Predseda Národnej rady vyzval oprávnené subjekty, aby v termíne do 6. mája 2016 predložili príslušné návrhy ústavnoprávnemu výboru. V určenom termíne boli predložené štyri návrhy. Ústavnoprávny výbor na 8. schôdzi 12. mája tohto roku návrhy prerokoval. Uznesením č. 10 konštatoval, že navrhnutí kandidáti Tatiana Buchvaldová, Michaela Králová, Marta Polyáková, Blažena Stašíková spĺňajú podmienky ustanovené v § 119b citovaného zákona. Ústavnoprávny výbor odporučil vykonať voľbu podľa ustanovení zákona o rokovacom poriadku Národnej rady Slovenskej republiky a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky č. 498 zo 17. júna 2011. Uviedla som vo svojej spravodajskej informácii aj podrobnejšie správu o tom, ako boli navrhovaní kandidáti a ako sa kandidáti volia, prosím vás, pán predsedajúci, otvorte rozpravu.
Duchoň, Daniel, poslanec NR SR (2015-04-22):
Tak isto zvolávam zasadnutie finančného výboru na 12.00 hodinu v obvyklej miestnosti. Ďakujem.
Viskupič, Marián, poslanec NR SR (2020-11-05):
Vážený pán predsedajúci, dajte, prosím, hlasovať o uznesení tak, ako je uvedené v správe.
Bugár, Béla, podpredseda NR SR (2016-09-08):
Povedzte paragraf.
Blanár, Juraj, podpredseda NR SR (2022-05-11):
Pán poslanec Štefan Kuffa.
Blaha, Ľuboš, poslanec NR SR (2020-07-24):
Pán minister, vy ste sa nám sem prišli spovedať a došli ste k záveru, že pán Matovič podvádza s diplomovkou, lebo môže, lebo je zanietený chlapec, potom preto, lebo obetoval rodinu, to, to si pamätáme, tu maminu zobral do tej Fabie a jazdili a jazdili, takže obetoval rodinu, a mal veľa peňazí a zamestnával 2 000 ľudí, to je argumentácia Igora Matoviča. A mimochodom takúto argumentáciu v 90. rokoch používali väčšinou veksláci a mafiáni s tými reťazami na krku, ktorí došli, hodili takto bankovky na stôl a kúpili si titul. Tak sa to robilo, áno, a Igor Matovič spravil to isté. Ale čo to má spoločné s komunizmom, preboha? Ja si pamätám vašu, pán Budaj, vašu argumentáciu, keď tu bol pred rokom a pol odvolávaný Andrej Danko. Prečítam vám správu: „Dankov plagiát je podľa opozičného poslanca Budaja prežitkom komunistického režimu. Uviedol to s tým, že ľudia si počas komunizmu zvykli vo všetkom klamať a ospravedlňovať to tým, že pomáhajú svojej rodine či svojim deťom.“ Čo ste dneska predviedli v priamom prenose vy, ale dneska to už bol slastný kapitalizmus. Tak som to pochopil správne, hej? Čiže aj v prípade Danka to je (potlesk) komunizmus a v prípade Matoviča je to kapitalizmus. Fantastické! Viete, ja mám pocit niekedy, že vy v tom OĽANO máte vyslovene takú módu, že prevracať kabáty. Pred rokom ´89 je v poriadku byť eštebák, je byť domovník a podobne a potom je treba sa zmeniť na veľkého revolucionára. Pred rokom 2020 je v poriadku nadávať Dankovi, že má odstúpiť, lebo je plagiátor, ale po voľbách 2020 je plagiátorstvo vlastne zanietenosť a obeta rodiny. Pán Budaj, viete, v tomto veku a s vašou históriou by som od vás očakával trošku dôstojnejšiu obhajobu a šliapete si po jazyku asi ako málokto. Prosím vás, neponižujte sa. Ja chápem, že nemôžete teraz hlasovať proti vlastnému šéfovi, ale niekedy je naozaj mlčať zlato. Ďakujem.
Baránik, Alojz, poslanec NR SR (2018-09-12):
Ďakujem. Zaujímavé, že ako ľudská myseľ, aspoň tá moja, ak funguje, tak funguje, že som si uvedomil takú súvislosť, ktorú som si predtým neuvedomil, a to je tá, že kombinácia toho, že by postačovalo za hlasovanie 76 hlasov v spojení s tým, že to budú, že by to bolo tajné hlasovanie, vlastne zamedzuje tomu, aby širšia verejnosť, ale aj pán prezident napríklad, pochopil, že o akého kandidáta sa jedná. To je strašne dôležitá vec, pretože aj pri 76 hlasoch by sa podľa toho, že koho hlasy ten-ktorý kandidát dostal, mohlo preukázať, že či sa jedná o názory povedzme nejaké politické, pravicové, konzervatívne, ľavicové a tak ďalej, čo je úplne legitímne, alebo či sa jedná o kandidáta zločineckej koalície, ktorá si tam navolila svojho kandidáta. A to je veľmi dôležité. Zvážte to. Naozaj si myslím, že mať, keď už aj bude 76 hlasov, ale mať verejnú voľbu, je veľmi dôležité. Ďakujem.
Viskupič, Marián, poslanec NR SR (2021-05-04):
Pán predsedajúci, teraz budeme hlasovať o bode č. 1, ktorý som navrhol vyňať na osobitné hlasovanie, odporúčanie gestorského výboru k uvedenému bodu je schváliť, avšak v rozprave som podal návrh, ktorý rieši uvedenú problematiku komplexnejšie.
Danko, Andrej, predseda NR SR (2018-10-23):
Pán poslanec Madej. (K predsedníckemu pultu pristúpil minister spravodlivosti SR a požiadal o vystúpenie.)
Kiššová, Jana, poslankyňa NR SR (2016-09-13):
Ďakujem pekne za slovo. Pán kolega, ja oceňujem kultúrne vystúpenie, ktorým ste sa nám prihovorili, hoci s niektorými myšlienkami nie celkom súhlasím. Súhlasím napríklad s tým, že slovo je hodnota, že sa ním dá veľmi veľa vecí vyjadriť, že sa ním dá zraniť, dá sa možno aj potešiť niekoho. Nesúhlasím len s tým, že práve na tomto základe má byť postavený nejaký limit, ktorý mne má limitovať moje vystúpenie v parlamente. Viete, každý z nás má tú rétoriku inú, má iný spôsob vyjadrovania. To, čo vy viete povedať za 10 minút, možno ja nedokážem povedať za 10 minút. Potrebujem na to možno 15 minút. To, čo vy dokážete vysvetliť desiatimi vetami, možno ja dokážem pätnástimi. Toto sú jednoducho veci, ktoré sú individuálne. Navyše, každý z nás hovorí k svojmu voličovi a ten volič je v každom prípade iný. A keď aj sa snažíme a snažili ste sa nám vysvetliť, že komunikácia má nejaké pravidlá, má nejaké atribúty, ja tomu veľmi dobre rozumiem. Ja som sa tým v minulom svojom povolaní zaoberala. Ale vy nechcite rokovacím poriadkom zaviesť medzi poslancami akúsi uniformitu vyjadrovania sa. Ten Igor Matovič má a vždy bude mať inú rétoriku, bude mať iný spôsob komunikovania, a tým nemyslím len verbálnu komunikáciu, aj to, akým spôsob sa oblieka, akým spôsobom komunikuje, že má vizuálne pomôcky a podobne. Veď on je taký, aký je, a preto na seba viaže istý typ voliča, práve preto, že je taký, aký je. My nechcime z neho spraviť uniformného, takého, aký, si my myslíme, že by mal byť. A na záver len, možno ste si aj vy práve teraz vyskúšali, ako ľahkovážne by sa sľuby dávať nemali, lebo je ich potom veľmi ľahké porušiť.
Hrnčiar, Andrej, podpredseda NR SR (2019-11-26):
Poslanec Matovič nie je v rokovacej sále. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Grendel.
Kondrót, Maroš, poslanec NR SR (2012-07-31):
Pán predseda, teraz budeme hlasovať o návrhu poslanca Hudackého spoločne o bodoch 1 až 13.
Danko, Andrej, podpredseda NR SR (2024-02-13):
Myslím, že zakázané sú vizuálne. Dobre?
Čaplovič, Dušan, poslanec NR SR (2019-06-26):
Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Laššáková, Jana, podpredsedníčka NR SR (2015-01-30):
Pán poslanec Brocka, nech sa páči.
Hrnčiar, Andrej, podpredseda NR SR (2016-04-28):
Chcete položiť doplňujúcu otázku? Pán poslanec, prihláste sa.
Danko, Andrej, podpredseda NR SR (2024-02-15):
Ďakujem. Bez faktickej poznámky. Pýtam sa či sa chce niekto prihlásiť do rozpravy ústne. Traja poslanci. Uzatváram možnosť prihlásenia sa: Szalay, Hajko, Dostál. Prvý, poslanec Szalay, nech sa páči.
V. Veteška, podpredseda NR SR: (2005-11-08):
Ďalším bodom programu je druhé čítanie o vládnom návrhu zákona o transformácii niektorých štátnych podnikov na akciové spoločnosti (tlač 1205). Spoločnú správu máte ako tlač 1205a. Dávam slovo ministrovi obrany Slovenskej republiky pánovi Jurajovi Liškovi a žiadam ho, aby uvedený vládny návrh zákona uviedol.
Jurinová, Erika, podpredsedníčka NR SR (2015-10-01):
Ďakujem, pán navrhovateľ. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Monike Gibalovej.
Hrušovský, Pavol, podpredseda NR SR (2010-10-19):
Pán poslanec Madej chce reagovať na vystúpenie pánov poslancov s faktickými poznámkami. Nech sa páči.
Dostál, Ondrej, poslanec NR SR (2024-10-02):
Pani poslankyňa Turčanová, no, ja som dosť skeptický ohľadom tej schopnosti vlády počúvať, aj keď niektoré hlasy vypočula, a teda to, čo sa napríklad dialo so sadzbami DPH, ako sa zvyšovali, znižovali, presúvali jednotlivé kategórie zo sadzby do sadzby, tak to bolo teda dosť, dosť unikátne a nesvedčí to o tom, že by to mali nejako pevne premyslené, že čo má byť v ktorej sadzbe. A keby sme boli v normálnom legislatívnom procese a udialo by sa to povedzme v priebehu pripomienkového konania alebo v parlamente z mesiaca na mesiac, tak možno by to ani tak nebilo do očí, lebo, samozrejme, že aj tie návrhy sa niekedy menia, že niekedy príde ministerstvo s nejakou predstavou, ale teda musí reflektovať záujmy rôznych, rôznych hráčov, rôznych aktérov ekonomického života, spoločenského života aj politického života nakoniec. Ale tu sa to deje v priebehu, v priebehu dní, v priebehu nejakých dvoch, dvoch týždňov sa to mení. A teda ja osobne som veľmi zvedavý, ako bude vláda reflektovať, a teda či vôbec bude reflektovať tie argumenty, ktoré boli vznesené ohľadom dopadov transakčnej, teda dane z finančných transakcií na subjekty a na právnické osoby, ktoré neboli zriadené a, alebo založené za účelom podnikania, lebo na jednej strane sa ustúpilo od toho, že to majú platiť všetci, a obmedzilo sa to akoby len na podnikateľské subjekty, ale neobmedzilo, lebo naďalej to bude zasahovať aj napríklad charitatívne organizácie, Slovenskú katolícku charitu alebo aj ďalšie neziskové organizácie, ktoré nie sú založené za účelom produkovania zisku.
Pellegrini, Peter, predseda NR SR (2015-02-18):
Pán poslanec Kolesík.
Matejičková, Zuzana, poslankyňa NR SR (2024-09-26):
Ďakujem veľmi pekne za slovo, pán predsedajúci. Pán Štefunko, ja som vás pozorne počúvala celý čas a si myslím, že mali ste veľmi dobré vystúpenie, napriek tomu asi ste si poplietli slová, keď ste povedali, že nás kritizujete za sociálne opatrenia a balíčky, že sme rozdávali ľuďom peniaze, 13. dôchodok. Tak ja si myslím, že skôr ste nám chceli ďakovať za podporu, ktorú dávame slovenským občanom. No zároveň som rada, že vedľa vás sedí váš kolega z Progresívneho Slovenska pán Kišš, ktorý mimoriadne pomáhal pánovi Matovičovi na ministerstve financií počas tých diabolských troch rokov, keď sa absolútne rozvrátili financie na Slovensku. (Potlesk.) A bola to práve vláda Igora Matoviča, ale vášho pána apolitického Ódora, ktorý sa stal hviezdou vášho Progresívneho Slovenska v europarlamente, kam veľmi radi píšete dopisy, aby boli eurofondy na Slovensku zastavené. Ale práve pán Ódor nechal na stole pre pána predsedu vlády Roberta Fica nejakýsi papier alebo zdrap papiera, kde povedal, že by skonsolidoval až 7 mld. eur, čo sú financie takého charakteru, že pravdepodobne, pravdepodobne by sme nemali už nič na Slovensku. A doplním ešte, že bola to práve vaša strana, ktorá počas tej vlády Ódora, počas vlády Matoviča povedali, že nezaočkovaným ľuďom na Slovensku by ste ani nedali bezplatnú starostlivosť. Tak ja by som sa len spýtala, že či viete, koľko ľudí na Slovensku sa nedalo zaočkovať, pretože ste ani len nezvládli komunikáciu na týchto jednotlivých ministerstvám, kde robil tiež váš kolega z Progresívneho Slovenska pán Dvořák, ktorý mimochodom v regiónoch sa pohyboval a povedal, že regionálne nemocnice ich ani nezaujímajú. Naopak, my sa snažíme vystavať Slovensko čo najlepšie, napriek tomu, že kvôli vám a vašim kolegom musíme konsolidovať. Ďakujem pekne. (Potlesk.)
Hrušovský, Pavol, predseda NR SR (2011-12-14):
Pán poslanec Blanár.
Danko, Andrej, podpredseda NR SR (2024-02-07):
Skúste na pána Štefunka, lebo vám budem musieť zobrať slovo. Dobre?
F. Mikloško, poslanec: (2002-07-04):
M. Andel, podpredseda NR SR: Ďakujem, pán poslanec Tkáč. V. Tkáč, poslanec: Pán poslanec Cuper komentoval v podstate vystúpenie pána poslanca Prokopoviča, ja sa nechcem zapájať do diskusie mimo odbornú rovinu, ale chcem povedať, že tu odzneli veci, na ktoré aj predchodca pána Cupera má samozrejme väčšie schopnosti a nepovedal tu prvýkrát takéto tvrdenia, ktoré komentoval aj pán poslanec Cuper, že povedzte mi jednu vec, ktorá sa urobila pre malých a stredných podnikateľov, je absolútne nekompetentná a je to výrok hluchého a slepého. Pri všetkej úcte k pánovi poslancovi Prokopovičovi, chcel by som upozorniť, nechcem robiť inventúru a nemám na to ako, pán poslanec Mikloško, ani chuť, ale stačilo by poukázať na vývoj živnostenského podnikania v jeho právnej úprave a zostanem pri svojej parkete, ak sa do roku 1992 - 1993 a dodnes v Českej republike rozhoduje o finančných prostriedkoch v oblasti zamestnanosti cez štátneho úradníka, zaviedli sme samostatný tripartitný systém v oblasti zamestnanosti, kde cez asociáciu zamestnávateľov a zamestnávateľských zväzov a združení môže samozrejme aj malý a stredný stav vstupovať do tripartity, pre rozhodovanie o projektoch, čiže nerozhoduje to už štátny úradník a rozhoduje to... Pánovi poslancovi Mikloškovi venujem 15 sekúnd svojho dvojminútového času a želám mu dobrú noc bez televízora. Chcel by som upozorniť, že v oblasti sociálnej sme zavádzali fakultatívne nemocenské poistenie napríklad osobám samostatne zárobkovo činným a tá inventúra by bola samozrejme bohatá, takže takéto tvrdenie, že povedzte mi jednu vec, ktorú ste urobili, ja považujem za vrchol nekompetentnosti, máte na viac, pán kolega. M. Andel, podpredseda NR SR: Na svojich predrečníkov chce reagovať pán poslanec Cuper. J. Cuper, poslanec: Pán kolega Mikloško, po prvé, patrilo by sa hovoriť pravdu v tvojom veku, keď už si prekročil tú päťdesiatpäťku, už som bol raz dokonca predkladateľom návrhu na odvolanie ministra, takže nehovoríš celkom pravdu, to je po prvé. Po druhé, ja osobne som navrhoval za spravodajcu tvojho bývalého kolegu z KDH pána poslanca Kresánka, no keďže nemal odvahu si tu sadnúť, tak výbor určil mňa, dokonca v neprítomnosti, to je po druhé. A po tretie, vystupujem, ak si si všimol, zásadne len vtedy, keď poslanci vládnej koalície klamú. Nikdy som nevystupoval, keď naši poslanci vystupujú, pretože hovoria pravdu. Ďakujem za pozornosť. (Potlesk.) M. Andel, podpredseda NR SR: Ďakujem. O slovo požiadal pán navrhovateľ. Nech sa páči, pán kolega, máte slovo.
Grendel, Gábor, podpredseda NR SR (2023-03-21):
Spravodajcom k tomuto bodu je pán poslanec Ján Blcháč za navrhnutý gestorský výbor pre financie a rozpočet. Nech sa páči, pán poslanec, máte slovo.
Blanár, Juraj, podpredseda NR SR (2021-07-23):
Ďakujem, pán poslanec. Neevidujem na vaše vystúpenie žiadne faktické poznámky. Teraz dávam možnosť prihlásiť sa do rozpravy ústne. Ako jediný zatiaľ pán poslanec Robert Fico. Je ešte niekto, kto má záujem vystúpiť ústne v rozprave? Konštatujem, že nie je tomu tak, uzatváram možnosť prihlásiť sa ústne do rozpravy. Ako jediný vystúpi pán poslanec Robert Fico. Nech sa páči, máte slovo. (Rečník prehovoril smerom k predsedajúcemu mimo mikrofónu.) Jasné. Poprosím, aby ste vrátili pánovi poslancovi Robertovi Ficovi čas, chce požiadať pani ministerku, aby ako predkladateľka bola pripravená vypočuť si jeho vystúpenie. Ďakujem, pani ministerka. Nech sa páči, pán poslanec, máte slovo.
Štefanec, Ivan, poslanec NR SR (2010-12-01):
Pán predseda, dajte, prosím, hlasovať o dvoch pozmeňovacích návrhoch pána poslanca Mateja.
Kollár, Boris, predseda NR SR (2021-09-22):
(Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním, ale najskôr tu máme procedurálny návrh pána poslanca. Matúš Šutaj Eštok, nech sa páči, pán poslanec, máte slovo.
P. Hrušovský, podpredseda NR SR: (2002-05-16):
(Hlasovanie.) Prítomných je 89 poslancov, za 85, zdržal sa 1, nehlasovali 3. Návrh sme schválili. Pristúpime k tretiemu čítaniu. Otváram rozpravu, páni poslanci. Pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním pani spoločnej spravodajkyne.
Pellegrini, Peter, podpredseda NR SR (2020-07-14):
S reakciou na faktické pán poslanec Richter.
A. Belousovová, podpredsedníčka NR SR: (2007-10-19):
Na faktické poznámky bude reagovať pán poslanec Tarčák.
Sulík, Richard, predseda NR SR (2011-02-04):
Ďalší rečník v rozprave je pán poslanec Maďarič. Nech sa páči. (Reakcia z pléna.) Pán poslanec Galbavý, prosím vás. (Ruch v sále.)
Pčolinský, Peter, podpredseda NR SR (2022-10-26):
Takže, milá pani poslankyňa, páni poslanci, pristúpime teraz k rokovaniu. Vzhľadom na to, že je 17.00 h. podľa odsúhlasenej zmeny programu, pristúpime k prvému čítaniu o návrhu poslancov Petra Cmoraja a Mariána Viskupiča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1247. Návrh na jeho pridelenie na prerokovanie výborom je v rozhodnutí č. 1307. Teraz dávam slovo poslancovi Petrovi Cmorejovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Cmoreja a Mariána Viskupiča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1247.)
Tomáš, Erik, poslanec NR SR (2020-07-23):
Pán kolega, budem vás šetriť len preto, lebo ste hrávali chvíľu futbal za Humenné, ale naozaj niektoré vety boli veľmi zbytočné, pretože sa veľmi rýchlo učíte od vášho učiteľa, veľkého vodcu Igora Matoviča. Spomínate farizejstvo, naše farizejstvo, ale táto schôdza je práve o farizejstve vášho Igora Matoviča. Vážite, či diplomovka je oproti nejakým iným problémom väčší problém alebo menší. Naozaj to nie je o diplomovke. Ale aj vám musím pripomenúť, o čom je táto schôdza, že váš líder, váš líder tu búchal do stola, keď Andrej Danko obhajoval svoju rigoróznu prácu pred poslancami parlamentu. Búchal do toho stola a tvrdil, že to je dôvod na odstúpenie. Váš líder ešte pred niekoľkými dňami povedal na adresu Borisa Kollára, že na jeho mieste by odstúpil. Chápete? Toto je farizejstvo, pán kolega. A farizej ste aj vy, že to nevidíte, ale chápem, za plat 4-tisíc čistého prehliadnete čokoľvek.
Mezenská, Helena, poslankyňa NR SR (2015-11-20):
Vážená pani predsedajúca, vážený pán predseda Fondu národného majetku, pán spravodajca, prítomní poslanci, ja vystúpim k tomuto bodu naozaj veľmi stručne a v podstate prednesiem, zopakujem to, na čo som sa pýtala aj pri predloženom a prerokovanom zákone o zrušení Fondu národného majetku. Ja za tento návrh rozpočtu nezahlasujem, a to z toho dôvodu, že považujem za absurdné, ak na jednej strane zrušíme Fond národného majetku ako inštitúciu, ktorá spravovala štátny majetok, a na druhej strane len pre plánované obdobie na rok 2016 rozpočtujeme náklady a výdavky na činnosť Fondu národného majetku pre mňa vo vysokom objeme 1,6 mil. eur. Nie je to zanedbateľný náklad. Ešte by som pochopila, ak by toto rozpočtovanie krylo náklady na roky 2016 – 2018, ale ak je to na jeden rok, naozaj, napriek tomu, že dôvodová správa obsahovala vecný popis jednotlivých položiek, zdá sa mi tento náklad neprimerane vysoký, preexponovaný. Ak si dobre pamätám, minister hospodárstva na môj vznesený podnet v rozprave k zrušeniu Fondu národného majetku nevystúpil, snáď vy, pán Bačík, mi budete vedieť teraz upresniť alebo obhájiť pre mňa, z môjho pohľadu absurdnosť takto rozpočtovaných nákladov pri rušení Fondu národného majetku. A samozrejme pri tejto príležitosti mi nedá znova nepredniesť tu moju ľútosť, možno aj nespokojnosť s tým, že v podstate rušíme Fond národného majetku, štát prišiel o svoje strategické štátne bohatstvo, ktoré mu malo zabezpečovať príjmy potrebné na realizáciu nevyhnutých investícií. Ďakujem pekne.
Danko, Andrej, predseda NR SR (2018-05-24):
Ďakujem. O slovo požiadal z poverenia predsedu vlády podpredseda vlády pán Ladislav Sólymos. Som ti poslovenčil meno, tak László Sólymos.
Fronc, Martin, poslanec NR SR (2015-11-25):
Ďakujem, pán podpredseda, že ste umožnili dať aj faktické poznámky ešte teraz na záver. Pán spravodajca, minimálne tie prvé tri body nie sú ako legislatívno-technické. To je dosť, neviem to posúdiť, je to dosť vážne, tak tvrdo uložená povinnosť reprezentácie aj s postihom, že príde o finančné prostriedky. To len poznámka k predloženému návrhu. Ďakujem.
Bugár, Béla, podpredseda NR SR (2019-05-15):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 128 poslancov, za 49, proti 6, zdržalo sa 73 poslancov. Návrh nebol schválený. Vážené panie poslankyne, páni poslanci, vyhlasujem prestávku do 17.20 a potom budeme pokračovať prerušeným, teda v prerušenom rokovaní bodu, zákon č. 400/2015 o tvorbe právnych predpisov, tlač 1471, kde ešte, kde ešte pán poslanec Heger je prihlásený do rozpravy. Procedurálne návrhy. Pani poslankyňa Kiššová.
Laššáková, Jana, podpredsedníčka NR SR (2015-03-24):
Vyhlasujem krátku prestávku do 17.15 a budeme pokračovať po prestávke záverečným slovom pána poslanca Matoviča k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa dopĺňajú niektoré zákony . (Krátka prestávka.) (Po prestávke.)
Blaha, Ľuboš, podpredseda NR SR (2024-01-24):
Pani poslankyňa Zuzana Števulová, nech sa páči. (Ruch v sále. Reakcie z pléna.) Skúsime nechať hovoriť pani Števulovú, nech sa páči.